السلام عليكم ورحمة الله وبركاته. اهلا بحضراتكم في المقطع رقم سبعمية سبعة واربعين من مقاطع حظر التجول. والحلقة الثامنة والسبعون من حلقات تدبر سورة البقرة ارجو من حضراتكم تفتحوا المصاحف
وسيؤمر المسلمين او المسلمون مرة اخرى بالقتال لو تتذكروا كانت فيه اربع ايات من الاية مية وتسعين عن القتال عن ربنا سبحانه وتعالى قال في الاية مية وتسعين وتدبرناها من حوالي شهر كده
اعوذ بالله السميع العليم من الشيطان الرجيم. وقاتلوا في سبيل الله الذين يقاتلونكم ولا تعتدوا ان الله لا يحب المعتدين. اربع ايات لغاية الاية مية تلاتة مية تلاتة وتسعين كان فيهم امر من القتال. هيرجع القرآن تاني بقى دلوقتي يأمر بالقتال
الاية متين اربعة واربعين اللي احنا هنبدأ نتدبرها النهاردة اقرا معي وقاتلوا في سبيل الله واعلموا ان الله سميع عليم ايه الشيء اللي ممكن يصد الانسان عن القتال؟ الخوف من الموت
طيب فقبل ان يأمر القرآن المؤمنين بالقتال في الاية متين اربعة واربعين بيفكرهم بقصة تاريخية بتاعة ناس خرجت من قريتها فرارا من الموت فماتوا فعلا كلهم يعني كلهم ماتوا وده اللي كانوا اصلا بيفروا منه. بالتالي الموت لا يمكن الفرار منه. فاحنا هنبدأ التدبر النهاردة من الاية متين تلاتة واربعين
الم ترى الى الذين خرجوا من ديارهم وهم الوف حذر الموت. فقال له فقال لهم الله موتوا ثم احياهم ان الله لذو فضل على الناس. ولكن ان اكثر الناس لا يشكرون
وقاتلوا في سبيل الله واعلموا ان الله سميع عليم تمام الم ترى يا محمد وطبعا النبي عليه الصلاة والسلام ما شفش فهنا الرؤية معناها شفت اللي حصل؟ يعني عرفت يعني
اخدت في اعتبارك اللي حصل ده فمعنى الم ترى هنا الم ترى كيف فعل ربك باصحاب الفيل مسلا؟ النبي عليه الصلاة والسلام كان لسه مولود فاكيد ما شفش بعينيه لكن الم ترى يعني عرفت اللي حصل
او شفت اللي حصل اخدت عبرة من اللي حصل الم تر الى الذين خرجوا من ديارهم وهم الوف حذر الموت يقال ان الطاعون انتشر في احدى قرى فلسطين وخرج منها حوالي اربع تلاف انسان يفرون من الموتى
يقال ان دول كانوا من بني اسرائيل يفرون من الموت. اللي عمال ينتشر في القرية. طبعا احنا دلوقتي بعد الكورونا فهمنا بقى الغلطة بتاعتهم ايه. وبندحك على اللي عملوه طبعا. لان هو فيه فيروس منتشر فاللي خرجوا
ترى من الفيروس هم حاملين الفيروس معه مصر. واول ما خرجوا انتشر بينهم وماتوا كلهم كمان اهو الموت بقى زي الفيروس اللي الانسان حامله كده. بس ايه مش اكتيف مش مش مفعل
الا يوم ما يموت بيتفعل فسواء الواحد قاعد في بيته. او خرج يجري بسيارته باقصى سرعة فهو برضو بيحمل الموت معه خرج في الجهاد ما خرجش برضو بيحمله معه. ما حدش هيقدر يغير معاد موته. ربنا سبحانه وتعالى قال في سورة النساء
الاية تمانية وسبعين اينما تكونوا يدرككم الموت ولو كنتم في بروج مشيدة وقال في سورة الجمعة كل ده يعني الجمعة احنا خدناها قبل كده قل قل ان الموت الذي تفرون منه فانه ملاقيكم
وفي سورة الاحزاب تدبرناها ايضا من السنة اللي فاتت قل لن ينفعكم الفرار ان فررتم من الموت او القتل. ما فيش فرار من الموت سواء الموت او القتل. يعني الموت يعني موتة عادية. او القتل ان واحد يقتل. ما فيش فرار
فاعرف بقى وانت بتعصي الله انك شايل الفيروس معك فيروس الموت وانه لو اتفعل في اي لحزة ممكن تموت وانت بترتكب المعصية. ما هو ده التدبر بقى. انا هاحط نفسي في الاية دلوقتي
واشوف الاية دي انا ممكن استفيد انا منها ايه نرجع بقى لمتين تلاتة واربعين في البقرة الم تر الى الذين خرجوا من ديارهم وهم الوف حضر الموت. فقال لهم الله موتوا ثم احياهم ان الله لذو فضل
على الناس ولكن اكثر الناس لا يشكرون المفسرين ربطوا بين هؤلاء وبين قصة نبي من انبياء بني اسرائيل اسمه حزقيان حكي ان هو مر على منطقة فيها عظام ناس آآ عظام بالية طبعا ده اصلا في سفر حزقيال في العهد القديم
راح منطقة فيها عظام ناس بالية وربنا قال له تحب تشوفهم بيحيوا؟ قال له نعم يا رب. قال له طب ادعي لهم. فدعا الله انه يحييهم فرأى بعينيه العظام تتطاير وكل واحد عضمه بيرجع فيه
وربنا بيكفيهم بالعروق والاعصاب والعضلات واللحم والجلد وقاموا من الموت ودي معجزة من معجزات مين ؟ السيد المسيح انا لاحزت ان كل معجزات السيد المسيح حصلت مع انبياء تانيين برضو. يعني ما فيش معجزة واحدة خاصة بالسيد المسيح. الا الحاجات اللي يعني اللي هو ما لوش يد فيها زي مسلا انه ولد مسلا بدون اب
لكن احياء الموتى حصل لحزقياف يا آآ ابراء المرضى حصل انبياء كثيرين منهم حتى الرسول عليه الصلاة والسلام فده انا المسألة بس حبيت انا ازكرها يعني يعني سبحان الله هم يؤلهوا السيد المسيح على اشياء حصلت مع انبياء اخرين وعندهم في كتابهم ايضا حصلت مع انبياء اخرين. منها حزقيال. طيب
الم تر الى الذين خرجوا من ديارهم وهم الوف حضر الموت. فقال لهم الله موتوا ثم احياهم ان الله لذو فضل على الناس ولكن اكثر الناس لا يشكرون. اذا هم كان عددهم كبير وهم الوف. وعلى فكرة في قصة يعني في آآ آآ
آآ نسخة اخرى من القصة ان هم ما كانوش خارجين فرارا من مرض. بينتشر ولكن فرارا من الجهاد. فرض عليهم القتال قرار ان هم يسيبوا القرية دي ويسيبوها وبالنبي اللي فيها ويخرجوا عشان هم ايه هيهاجروا. مش عايزين يقاتلوا فماتوا
ايا كان لو كان فرارا من الجهاد يبقى الم تر الى الذين خرجوا من ديارهم وهم الوف الوف. العرب كانت تقول لا يغلب الف من قلة. يعني الف ده رقم ضخم جدا
دول الوف وخرجوا هربا من الموت فلم يجدوا الا اللي هم هربوا منه وماتوا كلهم. ربنا اماتهم فقال لهم الله موتوا وبعد كده ثم احياهم ان الله لذو فضل على الناس ولكن اكثر الناس لا يشكرون. قعدت افكر النهاردة ايه علاقة التذليل ده بموضوع الاية؟ يعني فين رب فضل
ربنا على الناس والاية بتتكلم عن ناس ماتت ثم بعثها مرة اخرى فين الفضل هنا عليهم ان الله لذو فضل على الناس طب ما انا من الناس الشعور اللي الاية بتعطيه للناس اللي بتقرا النهاردة في عشرين واحد وعشرين ايه الاية ديت؟ مقصود بها ايه
فين فضل ربنا علينا دلوقتي في الاية دي ؟ فضل ربنا علينا في الموضوع ده وان سورة البقرة كلها قلنا عن الهداية الهداية اللي انت طلبتها وانت بتقرأ الفاتحة لما قلت اهدنا الصراط المستقيم. ردت عليك تاني اية في البقرة الف لام ميم ذلك الكتاب لا ريب فيه هدى
اللي انت طلبته في في الفاتحة اهدنا ادي الهدى اهو اللي هو الكتاب ده. الهدى. وبعد كده جاب لك بقى تلات انواع من الناس في التعامل مع الهدى. المتقين في اربع ايات
الكافرين في ايتين المنافقين في تلتاشر اية وبعد كده جايب لك طول السورة طريقة تعامل الانواع دي مع الهدى. وشفنا منافقين بني اسرائيل بيتعاملوا ازاي والكفار اتعاملوا ازاي والمؤمنين اتعاملوا ازاي ؟ طيب يعني هو ده الهدى اللي انت محتاجه
فربنا في الاية دي جاب لك نوع من الناس آآ آآ فروا من الموت وآآ وماتوا وربنا احياهم وكل ده عشان يهديك الى انه لا يمكن الفرار من الموت هذه الهداية في حد ذاتها ان الله لذو فضل على الناس
ولكن اكثر الناس لا يشكرون كل هذه الايات اللي ربنا يعطيها للانسان ويعطيها لك النهاردة في سنة عشرين واحد وعشرين. احنا عشرين اتنين وعشرين. في عشرين اتنين وعشرين عشان تحفزك على
وتهديك هذا فضل من الله. ليه؟ لان ربنا بصراحة مش محتاج يعمل كل ده. خالص. ربنا يأمر يأمرك بالايمان. امنت امنت ما امنتش يلا على النار الله ربنا مش محتاج مش محتاج خالص. لكن ربنا يقعد يحفزك على الطاعة
ده فضل بصراحة. اهو ده الفضل بقى مرفض اللي الناس ما بتشكرش ربنا عليه ربنا لا يحتاج ولا خالص انه يعمل كل ده. لكن تجد القرآن كله بيحاول يهديك ويدي لك يعني اشياء تحفزك. يقول لك
اا ادلكم على تجارة تنجيكم من عذاب اليم؟ وبعد كده يدي لك الاشياء اللي تنجيك. ما تنزل في شكل اوامر وخلاص. لأ ربنا يريد انه يدخل الناس الجنة هذا فضل من الله
اقرا بقى متين اربعة واربعين. وقاتلوا في سبيل الله الذين يقاتلان. انا اسف. وقاتلوا في سبيل الله واعلموا ان الله سميع عليم بعد ما شفتم المثال ده اتفضلوا يلا روحوا قاتلوا
وما حدش بيقول لكم تقاتلوا في سبيل البترول ولا الغاز الطبيعي ولا كرامة الرئيس ولا كرامة خالص. احنا بنقاتل في سبيل الله وقلنا الحرب في الاسلام حرام. من الاخر الا لو في سبيل الله الا لو جهاد والجهاد هو دفاع عن المزلوم سواء انت المزلوم او غيرك
طيب اه وقاتلوا في سبيل الله يعني في سبيل الحق في سبيل احلال العدل. في سبيل رفع الظلم. طيب. اقرا بقى معي متين خمسة واربعين من ذا الذي يقرض الله قرضا حسنا فيضاعفه له اضعافا كثيرة. والله يقبض ويبسط
اليه ترجعون القتال في سبيل الله له تكاليف مادية يا جماعة. المقاتل بيدبر الراحلة بتاعته. اللي هيركبها والسلاح بتاعه اللي هيحارب به. لازم ويجيب الدرع والاكل بتاعه اللي هياخده معه. هيسيب في البيت كمان اكل لزوجته وعياله. فالمقاتل بيبذل فلوس
ده كله جهاد بالمال فانت لما تنفق المال ده في سبيل الله ربنا قال كأنك تقرضه من مالك. انت بتقرض ربنا المقترض هم ربنا بيقترض منك مبلغ القرض الحسن. هم. قرضا حسنا. هو اللي ما فيش فيه شرط انه يرجع اكتر من قيمته
لكن قلنا ان في حاجة اسمها حسن الاداء. يعني ايه؟ يعني انت في واحد راجل سلفك مية الف جنيه سنتين وفضل صابر عليك لغاية ما ربنا فتح عليك وهترجع له الفلوس بتاعته. طيب. هو الراجل ده انت تشوف هو بيشتغل في المقاولات طيب. لو كان استثمرهم في البيزنس بتاعه
السنتين دول كانوا هيعملوا معه ايه؟ عشرين تلاتين في المية رجع له مية وعشرين او مية وتلاتين طالما ما فيش شرط بكده ده اسمه حسن الاداء اللي هو عكس الربا
انت بتدي من نفسك طالما ما فيش شرط عليك. ده اسمه حسن الاداء. ربنا بقى لو انت طلعت مية الف جنيه واقرضتهم لربنا يرجعهم لك مليون على الاقل عشر اضعاف
من ذا الذي يقرض الله قرضا حسنا فيضاعفه له اضعافا كثيرة. لان الى سبعمائة ضعف والله يقبض ويبسط واليه ترجعون ربنا هو اللي بيعطي بسخاء وبكرم وجود في نفس الوقت هو بيقبض
يعني بيقلل الرزق في وقت اخر. على بعض الناس والمال في النهاية هو مال الله تجاوزا بس بنقول ان هو بيقترض منك عادة المقترض بيبقى محتاج جدا الفلوس عشان يأكل عياله مثلا. هم
الله سبحانه وتعالى هو الغني. فكيف يقترض ازاي ربنا يقترض فلوسه؟ فانت بتوصل الفلوس القرض دي لربنا ازاي؟ بتعطي الفقراء بتعطي المساكين بتنفق في سبيل الله فربنا بيستلف منك علشان الفقراء وعلشان المساكين وعلشان القتال لحماية حقوق الضعفاء والمزلومين
فشوف بقى انت هنا ربنا بيقول بيصورها لك ان هو بيقترض منك. مع ان المال ماله في النهاية ربنا قال لنا في سورة النور واتوهم من مال الله الذي اتاكم
الفلوس فلوس ربنا بيديها لك ثم يحفزك تنفق منها فلما تنفق منها يجي لك ثواب اقرا معي الاية متين ستة واربعين الم تر الى الملأ من بني اسرائيل من بعد موسى اذ قالوا لنبي الله مبعث لنا ملكا نقاتله
قال هل عسيتم ان عليكم القتال الا تقاتلوا قالوا وما لنا الا نقاتل في سبيل الله وقد اخرجنا من ديارنا وابنائنا فلما كتب عليهم القتال تولوا الا قليلا منهم. والله عليم بالظالمين
وقال لهم نبيهم لأ خلينا خلينا في ميتين ستة واربعين سبعة واربعين هياخدها بكرة مين هم الملأ الم تر الى الملأ من بني اسرائيل الملأ هنا هم وجهاء القوم. جاي من كلمة الملأ يا اللي بيملأ اللي بيملأ الوعاء. الملأ يعني
اللي بيملأوا المكان اه اه بقوتهم وبحضورهم وبشخصياتهم. فالملأ هم وجهاء الوجهاء الم تر الى الملأ من بني اسرائيل وجهاء بني اسرائيل قالوا لنبي زمانهم مم المتر الى الملأ من بني اسرائيل من بعد موسى. نبي من انبياء بني اسرائيل من بعد سيدنا موسى
آآ يقال ان ده سيدنا صموئيل. ماشي؟ ده واحد من الانبياء بني اسرائيل اللي اسمه مش مذكور عندنا في القرآن الكريم صموئيل قالوا له احنا عايزين ملك هم يقال لنبيه لو مبعث لنا ملكا نقاتل في سبيل الله
عايزين ملك عشان يوحدنا ونحارب تحت قيادته ونقاتل في سبيل الله. هم اللي بيطلبوا القتال في سبيل الله ده دليل ان الانبياء كان لهم دور السلطة التشريعية وهم اللي بيعينوا البنوك
يعني هم اللي بيعينوا السلطة التنفيزية بامر من الله. وده علشان الحاكم بيبقى له معارضة ومع الوقت الناس بتكرهه عشان الناس ما تكرهش النبي فما يحكمش. لكن بيبقى وقايم بدور الايه
الاب الروحي بتاع الامة كلها وهو كمان اللي كان بيقر او بيعين الملوك. من يعني طبعا بوحي من الله فالنبي ما يحكمش الا في حالات قليلة وبالفعل سيدنا داود وسيدنا سليمان كانوا انبياء ملوك
وعلى فكرة الاتنين دول بالزات اليهود بيكرهوهم جدا وشوهوا صورتهم جدا. وما بيعترفوش بهم كالانبياء يعني عند اليهود نبي الله داود وسليمان ملوك فقط. ما يقولوش انبياء ابدا. ما يعتبروهمش انبياء
قال هل عسيتم ان كتب عليكم القتال الا تقاتلوا قالوا وما لنا لا نقاتل في سبيل الله وقد اخرجنا من ديارنا وابناءنا وابنائنا. طيب طيب لو ربنا كتب عليكم وهو بيقول له طيب ماشي بس انتم عايزين تقاتلوا طب لو ربنا كتب عليكم القتال وما قتلتوش هيبقى الوضع ايه
هو حاسس بهم. هو عارف طبيعتهم قالوا ازاي ما نقاتلش ده احنا مطرودين من ديارنا. احنا وولادنا اترمينا برة القرى والمدن اللي كنا عايشين فيها. خلي بالك الكلام ده وقعه على الصحابة
بيسمعوه باذن مختلفة عن الاذن بتاعتنا اللي احنا بنسمع بها دلوقتي. الصحابة كانوا في موقف مشابه ثم اخرجوا من ديارهم هم واولادهم واخرجوا من مكة وتركوا اوطانهم وتركوا عائلاتهم بس الصحابة عندهم القائد اللي بيحكمهم اهو
وامروا بالقتال فعلا اهو في الاية اللي فاتت. الاية متين اربعة واربعين. صح؟ حلو قوي وقع الاية دي على الصحابة يختلف عن وقعها عليك دلوقتي وعلى قلبك انت دلوقتي. لكن المفروض
ان يكون وقعها على كل مسلم النهاردة نفس وقعها الصحابة. ليه؟ لان احنا اخرجنا من ديارنا احنا كمان في فلسطين مخرجنا من ديارنا في تركستان الشرقية. وخرجنا من ديارنا في كشمير. علشان القرآن يصنع جيل يحرر بلاده تماما كما صنع
جيل الصحابة لابد ان احنا نتلقى الكلام ده بنفس الاذن مشكلتنا احنا مركزين في حاجات تانية. ها صوتك صوتك حلو نجيب مين احلى صوت النهاردة في قراءة القرآن؟ الحفز هنحفز. طبعا الحفز حاجة كويسة لكن
ما ينفعش يبقى هو الغاية الاساسية. الغاية الاساسية التدبر اللي بيغير منك. ونتيجة طبيعية للتدبر اللي انت بتحفز كمل الاية فلما كتب عليهم القتال تولوا الا قليلا منهم. والله عليم بالظالمين
فلا نامت اعين الجبناء والله. يعني في تاريخهم الوف خرجوا يفروا من الموت فحصل لهم اللي هم بيفروا منه. كلهم ماتوا قال لهم الله موتوا. واحنا عندنا سيدنا خالد بن الوليد على فراش الموت بكى وقال شهدت اكثر من مائة معركة
وما في جسدي شبر الا وفيه ضربة سيف او رمية سهم. وها انا اموت على فراشي حتف انفي كما يموت البعير فلا نامت اعين الجبناء الواحد يا جماعة يفر من الموت الموت ييجي ويدركه. لو واحد بيجري ورا الموت الموت يجري منه. وده اللي حصل مع سيدنا خالد ابن الوليد
الموت اللي كان بيسعى له علشان ينال الشهادة. هو اللي كان بيهرب منه ده كله لنا احنا الرسول عليه الصلاة والسلام قال يوشك الامم ان تداعى عليكم كما تداعى الاكلة الى قصعتها. يعني ايه بقى؟ ده حديس انا هاختم بالحديس ده بس حديس
جدا نفهمه الامم الدول الشعوب على وشك انها تتداعى عليكم يعني تنزل تقع عليكم كده. زي ما الاكلة الناس اللي بتاكل تنزل اكل في القصعة بتاعتها القصعة عبارة عن طبق كبير كده فيه اكل وفيه عشرين واحد هيقعدوا ياكلوا منه في سواني هيتخطف كله
فالنبي بيشبهنا احنا بالاكل اللي محطوط في قصعة والامم بتنزل كل واحد بياخد مننا حتة بياكلها قال قائل ومن ومن قلة نحن يومئذ يعني هو احنا هنكون قليلين يومها يا رسول الله؟ قال بل انتم يومئذ كثير
ولكنكم غثاء كغثاء السيل ولا ينزعن الله من صدور عدوكم المهابة منكم ولا الله في قلوبكم الوهن الله! ده انتم كتير قوي يومها ولكنكم غثاء كغثاء السيل. الكلمة دي معظم الناس مش فهماها. فاكرين غثاء السيل هي الرغاوي البيضا الحلوة اللي بتطلع كده على على سطح الماية مع الموج
لأ ده اسمه زبد البحر غثاء السيل بقى مش عايز افاجئكم معنا ايه السيل لما بينزل على الجبال بيغسل الجبل وبينزل القزارة الورق الشجر القديم فيران الحاجات القزرة كلها وبعد كده السيل بينحسر وبيفضل في الوادي الزبالة اللي آآ اتجمعت
من غسيل الايه؟ الجبال كلها فيران ميتة قطط ميتة آآ حاجات بقى قزرة كده كلها زبالة وتقول العرب هذا غثاء السيل النبي قال بل انتم يومئذ كثير ولكنكم غثاء كغثاء السيل. ولا ينزعن الله من صدور عدوكم المهابة منكم. وليقذفن الله
وفي قلوبكم الوهن. اول ما ربنا ينزع من صدور عدونا المهابة مننا ويقذف في قلوبنا الوهن لنصبح زي اللي ايه مساء السيل ان احنا فهمنا معنى ايه قال قائل يا رسول الله وما الوهن؟ قال حب الدنيا وكراهية الموت
الناس اللي ايه اللي طول الوقت خايفة من الموت خايفة من المر ما بيدركك الموت. مين فينا مش هيدركه الموت؟ مين فينا هيقدر يأجل موته لكن واحد يموت على رجليه ولا انه يموت راكع على على ركبه
ده الدرس الحقيقة اللي هو بتاع آآ ايات النهاردة خلينا نتوقف هنا الليلة اه خليني اقول لكم بقى من بكرة ان شاء الله ان شاء الله بازن الله يا رب ما احتاجش اغير مواعيد تاني لكن ان شاء الله من بكرة معادنا هيرجع بس مش زي الاول بالزبط هيرجع نص ساعة. يعني هيبقى توقيتنا
للساعة عشرة مساء بتوقيت القاهرة مش عشرة ونص زي النهاردة ولا ولا تسعة ونص زي ما ابتدينا رمضان. هيبقى الساعة عشرة من هنا المغرب بيقدم كل شوية. فالساعة عشرة بتوقيت
مصر من بكرة الساعة حداشر بتوقيت مكة المكرمة بتوقيت القدس الشريف بتوقيت اسطنبول وهكزا. خلاص الساعة هيكون الساعة آآ آآ تسعة بتوقيت لندن اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحبك ملائكتك وانبيائك ورسلك وعبادك الصالحين. اللهم احي قلوبنا بحبك. واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا
لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء ااحزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي
وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف فيك كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من
ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. وكن مع اخواننا في تركستان الشرقية وفي كشميرا وفي الشام وفي الهند وفي سريلانكا وانصر
كل من نصرهم واخذل كل من خذلهم وطهر المسجد الاقصى من الدنس فانهم لا يعجزونك واكتب لنا ختم القرآن فيه اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا
به او حاملا له فالبسه ثوب الصحة والعافية عاجلا غير اجل ومن لم يوصف به فقه شره وابعده عنه. ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
توحدت على دعوتك وتعاهدت على نصرة شريعتك ووثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجميعه للتوكل عليك واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على محمد وعلى اله وصحبه ومن تبع هداه. والسلام عليكم ورحمة الله وبركاته. ونراكم غدا باذن الله الساعة عشرة بالضبط بتوقيت القاهرة
السلام عليكم